ນາງເງືອກນ້ອຍ (ຮູບເງົາ 2023)

***ນາງເງືອກນ້ອຍ*** () ເປັນຮູບເງົາຈິນຕະນາການດົນຕີອາເມຣິກາ ໃນປີ 2023 ກຳກັບ ແລະ ຮ່ວມອຳນວຍການສ້າງໂດຍຣັອບ ມາຣ໌ແຊລ ຂຽນບົດຮູບເງົາໂດຍ ເດວິດ ມາກີ ຮ່ວມອຳນວຍການສ້າງໂດຍວໍລ ດິສນີ ພິກເຈີ, ລຸຄາມາຣ໌ ໂປຣດັກຊັນ ແລະ ມາກ ແພຼັດ ໂປຣດັກຊັນ ເປັນຮູບເງົາຄົນສະແດງ/ຊີຈີໄອທີ່ດັດແປງຈາກຮູບເງົາແອນິເມຊັນຊື່ດຽວກັນຂອງດິສນີໃນປີ 1989 ເຊິ່ງມີເນື້ອຮ້ອງອີງມາຈາກນິທານເລື່ອງ*ເງືອກນ້ອຍ*ໂດຍຮັນສ໌ ຄຣິສຕຽນ ແອນເດີເຊນ ຮູບເງົານຳສະແດງໂດຍຮັລລີ ເບລີໃນບົດແອຣຽລ ຮ່ວມດ້ວຍໂຈນາ ຮາວເອີຣ໌-ຄິງ, ເດວິດ ດິກຊ໌, ອະຄວາຟິນາ, ເຈຄັອບ ເທຣມເບຼ, ໂນມາ ດູເມຊເວນີ, ຈາບິເອີ ບາເດັມ ແລະ ເມລິສຊາ ແມັກຄາທີ ຮູບເງົາເປັນເລື່ອງລາວຂອງແອຣຽລທີ່ເຮັດຂໍ້ຕົກລົງກັບເອີຊູລາ ເພື່ອແລກສຽງຂອງນາງກັບຂາມະນຸດເພື່ອສ້າງຄວາມປະທັບໃຈໃຫ້ກັບເຈົ້າຊາຍເອຣິກຜູ້ເຊິ່ງຖືກນາງຊ່ວຍໄວ້ຈາກເຮືອຫຼົ້ມ

ແຜນການນຳຮູບເງົາແອນິເມຊັນໃນປີ 1992 ເລື່ອງ*ນາງເງືອກນ້ອຍ*ກັບມາສ້າງໃໝ່ໃນຮູບແບບຄົນສະແດງ ໄດ້ຮັບການຢືນຢັນໃນເດືອນພຶດສະພາ ປີ 2016 ມາຊໍ ໄດ້ຮັບການຕິດຕໍ່ຈາກດິສນີໃຫ້ກຳກັບຮູບເງົາເລື່ອງນີ້ໃນເດືອນທັນວາ ປີ 2021 ແລະ ນັກສະແດງຫຼັກສ່ວນໃຫຍ່ເຊັນສັນຍາຕັ້ງແຕ່ເດືອນມິຖຸນາ ຫາ ເດືອນພະຈິກ ປີ 2019 ແຕ່ເດີມຄາດວ່າຈະເລີ່ມການຜະລິດໃນລອນດອນລະຫວ່າງປາຍເດືອນມີນາ ຫາ ຕົ້ນເດືອນເມສາ ປີ 2020 ແຕ່ເກີດຄວາມຫຼ້າຊ້າເນື່ອງຈາກການລະບາດທົ່ວຂອງໂຄໂຣນາໄວຣັສ 2019-2020 ໃນທີ່ສຸດການຖ່າຍທຳຈຶ່ງເກີດຂຶ້ນທີ່ໄພນ໌ວູດ ສະຕູດິໂອສ໌ໃນອັງກິດຕັ້ງແຕ່ເດືອນມັງກອນ ຫາ ເດືອນກໍລະກົດ ປີ 2021 ລິນ-ມານູເອວ ມິແຣນດາຮ່ວມຂຽນເພງໃໝ່ສຳລັບຮູບເງົາສ້າງໃໝ່ ໃນຖານະຜູ້ແຕ່ງເນື້ອຮ້ອງ ອະລັນ ເມນເຄນ ກັບມາເຮັດໜ້າທີ່ຜູ້ປະພັນເພງປະກອບຮູບເງົາ

*ນາງເງືອກນ້ອຍ* ມີກຳນົດສາຍໃນສະຫະລັດອາເມຣິກາໃນວັນທີ 26 ພຶດສະພາ 2023 ໂດຍ ວໍລ ດິສນີ ສະຕູດິໂອສ໌ ໂມຊັນ ພິກເຈີ ແລະ ມີກຳນົດສາຍໃນປະເທດລາວໃນວັນທີ 25 ພຶດສະພາ 2023 ໜຶ່ງມື້ກ່ອນການສາຍໃນສະຫະລັດອາເມຣິກາ ຮູບເງົາໄດ້ຮັບຄວາມຊື່ນຊົມໃນດ້ານຂອງນັກສະແດງຢ່າງ ເບລີ, ຮາວ ເອິ-ຄິງ, ແມັກຄາທີ ແລະ ອາເລັກຊານເດີ ລວມເຖິງສາກ ແລະ ຮຽບຮຽງເພງປະກອບ ແຕ່ວິຈານເຖິງງານສ້າງ ແລະ ການອອກແບບຕົວລະຄອນ ຮູບເງົານີ້ເຮັດລາຍໄດ້ທົ່ວໂລກປະມານ 560 ລ້ານໂດລາສະຫະລັດ ຈາກທຶນສ້າງ 250 ລ້ານໂດລາສະຫະລັດ (ບໍ່ລວມຄ່າໂຄສະນາ) ໂດຍຮູບເງົາເປີດຕົວສູງສຸດອັນດັບທີ 5 ໃນປະຫວັດສາດຂອງວັນລະນຶກສະຫະລັດອາເມຣິກາ ແລະ ເປັນຮູບເງົາທີ່ເຮັດເງິນສູງທີ່ສຸດເປັນອັນດັບທີ 7 ຂອງປີ 2023

## ເນື້ອເລື່ອງ 
ແອຣຽລ ລູກສາວຫຼ້າຂອງລາຊາໄທຣຕັນຜູ້ປົກຄອງອານາຈັກອັດລັງຕິກາ ນາງແມ່ນເງືອກຜູ້ຫຼົງໃຫຼໃນໂລກມະນຸດ ແຕ່ນາງນັ້ນຖືກພຣະລາຊະບິດາຫ້າມບໍ່ໃຫ້ເຂົ້າໄປສຳຫຼວດໂລກມະນຸດ ຫຼັງຈາກແອຣຽລຊ່ວຍເຈົ້າຊາຍເອຣິກຈາກອຸບັດເຫດທາງເຮືອ ແລະ ຕົກຫຼຸມຮັກເຂົາ ນາງກໍມຸ່ງໝັ້ນທີ່ຈະໄປຢູ່ກັບເຂົາໃນໂລກເໜືອນ້ຳ ການກະທຳເຫຼົ່ານີ້ນຳໄປສູ່ການປະເຊີນໜ້າກັບພໍ່ຂອງນາງ ແລະ ການໄດ້ພົບກັບເອີຊູລາ ແມ່ມົດແຫ່ງທ້ອງທະເລຜູ້ໝາຍຈະຄອງແຕ່ອັດລັງຕິກາ ແອຣຽລຕົກລົງກັບຂໍ້ຕົກລົງເອີຊູລາເພື່ອແລກສຽງອັນນີ້ມນວນຂອງນາງກັບຂາມະນຸດ ເພື່ອທີ່ນາງຈະໄດ້ຂຶ້ນໄປໃນໂລກເໜືອນ້ຳ ແລະ ສ້າງຄວາມປະທັບໃຈໃຫ້ກັບເຈົ້າຊາຍເອຣິກ ແຕ່ໃນທີ່ສຸດສິ່ງນີ້ເຮັດໃຫ້ຊີວິດຂອງນາງ ແລະ ບັນລັງຂອງພຣະບິນານາງ ຕົດຢູ່ໃນອັນຕະລາຍ ແລະ ອັດລັງຕິກາກໍຕົກຢູ່ພາຍໃຕ້ອຳນາດຂອງເອີຊູລາ

## ນັກສະແດງ 
* ຮັລລີ ເບລີ ຮັບບົດເປັນ ເຈົ້າຍິງແອຣຽລ ເຈົ້າຍິງເງືອກນ້ອຍ ແລະ ລູກສາວຫຼ້າຂອງລາຊາໄທຣຕັນ ຜູ້ຫຼົງໃຫຼໃນໂລກມະນຸດ ເຖິງກັບຍອມຕົກລົງກັບເອີຊູລາວ່າ ຈະແລກສຽງອັນນີ້ມນວນກັບຂາມະນຸດ ເພື່ອທີ່ຈະໄດ້ຂຶ້ນໄປຢູ່ໃນໂລກເໜືອຜິວນ້ຳ ແຕ່ນັ້ນເຮັດໃຫ້ຕົວນາງເອງ ບັນລັງພຣະບິດາ ແລະ ມະຫາສະໝຸດຕົກຢູ່ໃນອັນຕະລາຍ
* ໂຈນາ ຮາວເອີ-ຄິງ ຮັບບົດເປັນ ເຈົ້າຊາຍເອຣິກ ເຈົ້າຊາຍແຫ່ງອານາຈັກມະນຸດເຊິ່ງແອຣຽລຕົກຫຼຸມຮັກຫຼັງຈາກຊ່ວຍລາວຈາກການຈົມນ້ຳ ແລະ ເປັນຮັກແລກພົບ ແລະ ຮັກແທ້ຂອງແອຣຽລ
* ເດວິດ ດິກຊ໌ ຮັບບົດເປັນ ເຊບາສຕຽນ ປູຜູ້ຊື່ສັດ ແລະ ເປັນຄົນຮັບໃຊ້ຄົນສະໜິດກັບເປັນນັກປະພັນຫຼວງຂອງລາຊາໄທຣຕັນ ແລະ ຍັງເປັນອ້າຍລ້ຽງທີ່ຄ່ອຍເບິ່ງແຍງແອຣຽລ ຢູ່ສະເໝີ
* ອະຄວາຟິນາ ຮັບບົດເປັນ ສະຄັດເທິລ ນົກການ້ຳສະໝອງນ້ອຍ ແລະ ເປັນໝູ່ຂອງແອຣຽລ ເຊິ່ງມັກໃຫ້ຄຳອະທິບາຍຜິດໆ ຂອງສິ່ງຂອງຈາກໂລກເໝືອນທີ່ແອຣຽລໄດ້ພົບ ຕົວລະຄອນຈະເປັນນົກການ້ຳໂຕເມຍທີ່ດຳນ້ຳໄດ້ແທນທີ່ຈະເປັນນົກຍາງໂຕຜູ້ຄືໃນຮູບເງົາຕົ້ນສະບັບ ເພື່ອນຳສະເໜີຕົວລະຄອນໃນສາກໃຕ້ນ້ຳ 
* ເຈຄັອບ ເທຣມເບຼ ຮັບບົດເປັນ ຟລາວເດີ ປາເຂດຮ້ອນຂີ້ກັງວົນແຕ່ມີກຽດ ເຊິ່ງເປັນໝູ່ທີ່ດີສຸດຂອງແອຣຽລ
* ໂນມາ ດູເວຊເວນີ ຮັບບົດເປັນ ລາຊິນີເຊລິນາ ເຊິ່ງເປັນຕົວລະຄອນໃໝ່ຂອງຮູບເງົາເລື່ອງນີ້
* ຈາບິເອີ ບາເດັມ ຮັບບົດເປັນ ລາຊາໄທຣຕັນ ພໍ່ຂອງແອຣຽລຜູ້ຫວງລູກສາວຫຼາຍເກີນໄປ ແລະ ເປັນລາຊາແຫ່ງອັດລັງຕິກາຜູ້ມີອະຄະຕິຕໍ່ມະນຸດ
* ເມລິສຊາ ແທັກຄາທີ ຮັບບົດເປັນ ເອີຊູລາ ແມ່ມົດແຫ່ງທ້ອງທະເລ ເອື້ອຍສາວຂອງລາຊາໄທຣຕັນ ປ້າແທ້ໆ ຂອງແອຣຽລ ຜູ້ເຊິ່ງແອຣຽລເຮັດຂໍ້ຕົກລົງເພື່ອການເປັນມະນຸດ ເຊິ່ງເປັນສ່ວນໜຶ່ງຂອງແຜນການລັບຂອງເອີຊູລາທີ່ຈະຄອບຄອງສາມງ່າມຂອງລາຊາໄທຣຕັນເພື່ອຍຶດຄອງອັດລັງຕິກາ
* ເຈສຊິກ້າ ອາເລັກຊານເດີ ຮັບບົດເປັນ ວາເນສຊາ ຮ່າງຈຳແລງຂອງເອີຊູລາ ຜູ້ໃຊ້ສຽງທີ່ລັກມາຈາກແອຣຽລ ສະກົດຈິດເອຣິກໃຫ້ແຕ່ງງານ

## ອ້າງອີງ 
## ແຫຼ່ງຂໍ້ມູນອື່ນ 
* 
* 

ໝວດ:ຮູບເງົາທີ່ອອກສາຍໃນປີ 2023
ໝວດ:ຮູບເງົາໂດຍ ວໍລ ດິສນີ ພິກເຈີ
ໝວດ:ຮູບເງົາກ່ຽວກັບວິກິດໄວກາງຄົນ
ໝວດ:ຮູບເງົາທີ່ມີສາກໃນປະເທດສົມມຸດ
ໝວດ:ຮູບເງົາທີ່ມີສາກໃນຄາຣິບຽນ
ໝວດ:ຮູບເງົາອາເມຣິກັນ